Komission asetus (EY) N:o 1454/1999, annettu 1 päivänä heinäkuuta 1999, tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetusta asetuksesta (ETY) N:o 3887/92 poikkeamisesta



Virallinen lehti nro L 167 , 02/07/1999 s. 0020 - 0021



KOMISSION ASETUS (EY) N:o 1454/1999, annettu 1 päivänä heinäkuuta 1999, tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetusta asetuksesta (ETY) N:o 3887/92 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetun neuvoston asetuksen (ETY) N:o 3508/92(1), sellaisena kuin se on viimeksi muutettuna asetuksella (EY) N:o 1036/1999(2), ja erityisesti sen 12 artiklan, sekä katsoo, että (1) eräillä Saksan ja Itävallan alueilla on ollut toukokuun 1999 aikana poikkeuksellisia tulvia; tulvien vuoksi kylväminen ei ole enää ollut lukuisille tuottajille taloudellisesti kannattavaa näillä alueilla; tuottajat voivat tämän vuoksi menettää huomattavan osan tiloilta saamistaan tuloista ja tasauskorvauksista, (2) kyseisten tuottajien tilanteen parantamiseksi on syytä säätää, että markkinointivuodeksi 1999/2000 voidaan poikkeuksellisesti tehdä muutoksia ilmotettuihin kesannointialoihin, ja (3) tässä asetuksessa säädetyt toimenpiteet ovat rahastokomitean lausunnon mukaiset, ON ANTANUT TÄMÄN ASETUKSEN: 1 artikla Poiketen siitä, mitä asetuksen (ETY) N:o 3887/92(3) 4 artiklan 2 kohdan a alakohdassa säädetään, liitteessä mainituilla alueilla markkinointivuodeksi 1999/2000 ennen 15 päivää toukokuuta 1999 jätettyjä pinta-alatukihakemuksia voidaan muuttaa siten, että niistä poistetaan peltokasvialaksi ilmoitetut alat ja lisätään mainitut alat kesannointialaan, jos kyseiset alat ovat olleet tosiasiallisesti poissa tuotannosta 15 päivästä tammikuuta 1999. Muutosilmoitukset on jätettävä viimeistään 15 päivänä heinäkuuta 1999. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä heinäkuuta 1999. Komission puolesta Franz FISCHLER Komission jäsen (1) EYVL L 355, 5.12.1992, s. 1. (2) EYVL L 127, 21.5.1999, s. 4. (3) EYVL L 391, 31.12.1992, s. 36. LIITE 1. SAKSA: Hessen - Landkreise Groß Gerau, Bergstraße Rheinland-Pfalz - Landkreise: Alzey-Worms, Ludwigshafen, Germersheim - Kreisfreie Städte: Worms, Frankenthal (Pfalz), Ludwigshafen a.R., Speyer Baden-Württemberg Regierungsbezirk Karlsruhe: - Landkreise: Karlsruhe, Rastatt; Rhein-Neckar-Kreis Regierungsbezirk Freiburg: - Ortenaukreis, Landkreise Emmendingen, Konstanz Regierungsbezirk Tübingen: - Landkreis Ravensburg, Bodensee-Kreis Bayern Regierungsbezirk Schwaben: - Landkreise: Donau-Ries, Dillingen a.d. Donau, Aichach-Friedberg, Günzburg, Augsburg, Neu-Ulm, Unterallgäu, Ostallgäu, Oberallgäu, Lindau/Bodensee Regierungsbezirk Oberbayern: - Landkreise: Eichstätt, Neuburg-Schrobenhausen, Pfaffenhofen, Freising, Dachau, Erding, Mühldorf a. Inn, Fürstenfeldbruck, Starnberg, München, Ebersberg, Rosenheim, Miesbach, Bad Tölz-Wolfratshausen, Landsberg a. Lech, Wilheim-Schongau, Garmisch-Partenkirchen Regierungsbezirk Niederbayern: - Landkreise: Straubing-Bogen, Deggendorf, Dingolfing-Landau, Landshut, Kehlheim, Passau, Rottal-Inn Regierungsbezirk Oberpfalz: - Landkreis Regensburg 2. ITÄVALTA: Burgenland - Oberwart, Güssing Niederösterreich - Amstetten, Melk, Krems Stadt, Krems Land, St Pölten Land, Tulln, Korneuburg, Wien-Umgebung, Gänserndorf, Bruck/Leitha Oberösterreich - Perg, Eferding Steiermark - Feldbach Tirol - Imst Vorarlberg - Gesamtes Bundesland